
	Defnyddio mwy o ffynonellau academaidd
Yn ystod yr aseiniad hwn, defnyddiais ystod o ffynonellau academaidd i atgyfnerthu fy mhwyntiau. Defnyddiais nifer o erthyglau academaidd, cylchgronau academaidd a dogfennaeth llywodraeth; sy’n cynnwys Estyn a llywodraeth Cymru.

	Targed/Target 2
	Cymharu ffynonellau yn fwy cyson 
Yn ystod yr aseiniad hwn, fe wnes i gymharu safbwyntiau damcaniaethol a bod yn feirniadol.   Yn ychwanegol fe wnes i sicrhau darganfod ymchwil damcaniaethwyr eraill i atgyfnerthu fy mhwyntiau ac i atgyfnerthu ymchwil pobl eraill.


ECAD6010/C: Cylch 3 Astudiaethau Proffesiynol ac Addysgegol: Ymchwilio i’r Dysgu: beth, sut a pham ydw i’n addysgu?
Ysgrifennwch adolygiad llenyddiaeth ar ymchwil ymarferydd a elwir yn ‘astudiaeth wers’. Dylech hefyd ystyried, mewn modd beirniadol, effaith bosibl astudiaeth wers ar arfer ymarferydd mewn perthynas â thestun o’ch dewis.

Yn yr aseiniaid hwn, bwriedir ymchwilio a thrafod y cysyniad o wahaniaethu gwaith y dysgwyr er mwyn datblygu fy ngwybodaeth a’m dealltwriaeth personol o wahaniaethu ac hefyd gwella fy arfer proffesiynol yn y dosbarth. Dewiswyd i ymchwilio’r cysyniad o wahaniaethu gan fod pwyslais arnom ni fel athrawon i gynllunio a chreu adnoddau a fydd yn fuddiol i’r disgyblion. Yn ogystal mae dyletswydd arnom ni i sicrhau fod y dysgwyr yn gwneud cynnydd ac yn llwyddo yn eu gwaith wrth gymryd ei lefel o ddealltwriaeth o ddifri. Dywed Donaldson (2015) “Mae rhaid cydnabod y bydd plant yn gwneud cynnydd ar wahanol gyflymder ac y dylid rhoi pwyslais ar osod sylfeini cadarn ar gyfer dysgu er mwyn sicrhau’r dilyniant gorau posibl” (Donaldson, 2015. tt 53). O fy mhrofiad o ddysgu’n broffesiynol mewn ysgolion, a fy mhrofiad o weithio fel cynorthwyydd dosbarth mewn ysgol gynradd, cydnabyddaf fod amser maith yn cael ei dreulio yn sicrhau fod pob tasg wedi cael ei wahaniaethu ar gyfer y gymysgedd o alluoedd o fewn yr ystafell dosbarth. Bwriedir ymchwilio i’r cysyniad ac i ddarganfod i ba raddau mae gwahaniaethu yn helpu’r dysgwyr, a hefyd ydy pob disgybl yn gwneud cynnydd wrth wahaniaethu gwaith. Ffocws yr ymchwiliad yw ‘A yw gwahaniaethu yn helpu?’. Bwriedir gwneud hyn drwy gynnal adolygiad llenyddiaeth, dylunio a gwerthuso’n feirniadol methodoleg yn seiliedig ar Astudiaeth Gwers, ac yn olaf llunio casgliadau ac argymhellion ar gyfer fy arfer proffesiynol yn y dyfodol. 
Bwriedir cynnal yr ymchwiliad o fewn cyd-destun fy ysgol Profiad Addysgu Proffesiynol (PAP). Noda Estyn (2018) bod yr ysgol wedi cael ei leoli yng nghanol dref yn Abertawe; mae tua 500 o ddisgyblion yn yr ysgol gyfan o’r dosbarth meithrin i flwyddyn 6. Mae tua 7% o ddisgyblion yn gymwys i dderbyn prydau ysgol am ddim ac mae’r ysgol yn cydnabod tua 22% o’r disgyblion fel rhai sydd ag anghenion ychwanegol, prin iawn yw’r disgyblion a sydd â datgan o anghenion addysgol arbennig (Estyn, 2018). Darpa’r ysgol cyfleoedd i’r disgyblion i ddatblygu’n gyfannol, wrth ffocysu ar anghenion ysbrydol, moesol, diwylliannol, meddylion a chorfforol pob plentyn. Bwriedir cynnal yr ymchwil gyda dysgwyr ddosbarth blwyddyn 5 ag addysgwyd ar fy mhrofiad. Mae yna 31 o ddisgyblion yn y dosbarth ac mae cymhareb y bechgyn a merched yn weddol gyfartal. Mae’r dosbarth wedi cael ei rhannu i grwpiau gallu uwch, canolig ac is sef grŵp coch, glas a werdd (gweler atodiad 6, tt. 19-26). Mae nifer o’r disgyblion efo anghenion dysgu ychwanegol a sydd yn cynnwys anhwylder gorfywiogrwydd diffyg sylw (AGDS), awtistiaeth a hefyd dyslecsia.
Dywed yr ysgolhaig Rhufeinig Quintilian, “Virtuo preceptoris est ingeniorum notare discrimina”, ystyr: “the excellence of the teacher is to identify the difference in talents of students”. Neu, mewn un gair; gwahaniaethu. 
Bwriedir yma drafod yr hyn sydd wedi ei ysgrifennu eisoes am gynllunio gwaith gwahaniaethol ar gyfer dysgwyr. Diffinnir Taylor (1992) gwahaniaethu fel fframwaith neu athroniaeth sydd yn galluogi pob disgybl, o bob lefel gallu i gyrraedd ei photensial llawn. (Taylor, 2017. tt. 55). Dadleua Taylor (2017) bod athrawon yn debygol o gynllunio gwersi her ganolig ar gyfer y disgyblion, dull aneffeithiol i’r grwpiau gallu uwch ac yn ormod o her i’r grwpiau gallu is, mae’r dull hyn yn profi’n ddiwerth er mwyn datblygu dealltwriaeth y dysgwyr ac i sicrhau cynnydd. Eglura Vygotsky (1935) er mwyn datblygu sgiliau ac i sicrhau cynnydd, mae rhaid gweithio tu fewn i’r ‘Parth Datblygiad Procsimol’ (PDP). Dengys damcaniaeth Vygotski dau lefel gwahanol o sut mae plant yn datblygu, noda’r datblygiad gwirioneddol yw’r lefel o ddealltwriaeth mae’r dysgwyr yn gallu cyrraedd yn annibynnol a heb gefnogaeth, y fath arall o ddatblygiad yw’r datblygiad procsimol, dyma’r lefel o ddealltwriaeth mae’r disgyblion yn gallu cyrraedd gyda chefnogaeth o’r PDP. Trwy scaffaldio’r dysgu i’r disgyblion, mae’r dysgwyr yn datblygu sgiliau newydd ac yn goresgyn heriau. Gall gwahaniaethu cael ei gysylltu gyda damcaniaeth Vygotsky (1978) o ymyraethau, mae’r ddamcaniaeth hyn yn ffocysu ar weld y dysgwyr fel unigolion ac i ganolbwyntio ar gyflawniadau'r unigolion yn hytrach na’r cwricwlwm. Gaeth syniadau Vygotsky ei atgyfnerthu gyda gwaith Gardner (1993), dywed Garnder dylai ysgolion ffocysu ar yr unigolyn, ac i fabwysiadu'r cysyniad fod yr unigolyn yn ganolog i bopeth. Fodd bynnag, dadleua Tomlinson (2003) fod nifer o ysgolion yn gwrthod y cysyniad o wahaniaethu gan ei bod yn tynnu sylw at yr unigolion a’u hanghenion. (Tomlinson et al, 2003, tt. 122). Cydnabyddaf Tomlinson dadl Schumm a Vaughn (1995), gweler fod gwahaniaethu ar gyfer yr unigolion gallu is yn cael ei adnabod fel triniaeth arbennig, ac nad yw’r byd tu allan o’r ysgol a’r byd gwaith yn darparu triniaeth arbennig i’r unigolion ac yn y pen draw bydd yr unigolion yn methu.      
Trwy wahaniaethu gwaith ac sydd wedi cael ei theilwra i anghenion a lefel yr unigolyn a trwy scaffaldio fel yr ‘person mwy gwybodus’, mae yna gyfle i ddatblygu sgiliau newydd ar gyfer pob unigolyn yn y dosbarth, Dadleua Dixon et al (2014) fod addysgu’n wahaniaethol yn gofyn am ymarfer, ac mae’n cymryd sgil gan yr athro i gynllunio cyfres o wersi ac sydd yn ceisio cyfleu'r un wybodaeth ond mewn gwahanol ffyrdd i sicrhau dealltwriaeth o bob grŵp gallu. (Dixon et al, 2014. tt. 111-127). Mewn cymhariaeth ag Dixon et al (2014) noder Hertberg-Davis (2009) fod y camddealltwriaeth o wahaniaethu gweithgareddau, yn enwedig ymhlith athrawon newydd, yn arwain tuag at y dosbarth i fod yn llai heriol i nifer o ddisgyblion. (Hertberg-Davies, 2009, tt. 251-253).
Eglurir côd ymarfer SEND (2015) fod gwahaniaethu yn ddisgwyliedig mewn ysgolion, 
“High quality teaching that is differentiated and personalized will meet the individual needs of the majority of children and young people. Schools must use their best endeavours to ensure that such provision is made for those who need it (para. 1.24) and must make reasonable adjustments (para.6.9)” (SEND, 2015, tt. 25-93). 
Awgrymir SEND dylai athrawon treialu dulliau addysgu o wahaniaethu a dylai’r dull cael ei adolygu, pan nad yw’r disgybl yn ymateb i’r dull yna, rydym yn adnabod bod anghenion addysgol arbennig gyda’r disgybl. Cytunir un wefan gyda datgan SEND gan ychwanegu mae’n bwysig bod yn glir nad yw’r term ‘gwahaniaethu’ yn golygu cael disgwyliadau isel, er enghraifft, darparu taflenni gwaith sydd yn fwy hawdd neu symleiddio gweithgareddau i’r disgyblion llai abl a thalentog; mae gwahaniaethu yn wrthgyferbyniol i hyn wrth sicrhau fod pob disgybl yn llwyddo yn ei gwaith ac mae cyfrifoldeb gyda’r athro i sicrhau fod yr adnoddau ar gael i sicrhau fod y disgyblion yn llwyddo (Nasen, 2020). Fodd bynnag dywedir un erthygl fod y cysyniad o wahaniaethu yn gysyniad hen ffasiwn, ac mae’r syniad o feistrolaeth wedi cael tipyn o sylw yn y blynyddoedd diwethaf, ymhelaethwyd fod disgyblion yn alluog i ddysgu rhywbeth os mae’r wybodaeth wedi cael ei ddarparu mewn ffordd iawn, mae’r cysyniad o feistrolaeth yn ganolog i ysgolion Tseiniaidd wrth gyfleu’r syniad fod gwaith heriol yn bleserus a bod rhaid i’r disgyblion fod yn ddeallus a chynnig ymdrech yn y gwersi i ddeall y cynnwys (Blatchford, 2015). Mae meistrolith yn yr ystafell dosbarth yn adnabod pa ddisgyblion sydd yn cael trafferth gyda darn o waith ac mae’r broblem yn cael ei adnabod yn gynnar, yna mae cymorth yn cael ei rhoi i’r disgybl trwy ymyrraeth benodol ar yr un dydd i ddatrys y problemau. Un budd i’r fath hyn o addysgu, dywed Blatchford (2015), yw bod y dull yn osgoi’r potensial negyddol o wahaniaethu ble mae’r athro yn gallu cael disgwyliadau isel o’r disgyblion llai abl a beth mae’r disgyblion yna yn gallu gwneud neu gyflwyno, mae gweithgareddau yn gallu cael ei orsymleiddio ac mae’r cyfle ar gyfer dealltwriaeth ehangach ar thema yn cael ei ddinistrio (Blatchford, 2015). Gaeth y cysyniad o feistrolaeth ei ehangu gydag ymchwil Bloom (1968), lle bod rhaid i ddisgyblion deall y testun yn llwyr cyn symud ymlaen i’r testun nesaf ac sydd yn fwy heriol. Creda Bloom (1968) y gwahaniaeth rhwng dysgwyr da a’r dysgwyr eraill yw’r cyflymder yn yr hyn a ddysgwyd. Yn ychwanegol, creda Bloom gyda’r amodau iawn, mae gan bob disgybl y gallu i ddeall testun newydd ar yr un lefel o her ar yr un raddfa (Bloom, B.S, 1968). Gall mabwysiadu’r dull o feistroli fod y ffordd ymlaen ar gyfer ysgolion gan ei fod yn sicrhau dealltwriaeth o’r disgyblion cyn symud ymlaen. Dengys ymchwil McIntosh et al (1993) 

“Very little differentiation in instruction, grouping, or assignments was reported for students of different abilities, suggesting that students with individual differences and needs would not fare well in this school if a complete mainstreaming format were to be adopted” (McIntosh et al, 1993, tt.2) 

Sylwa Tomlinson (2003) fod ymchwil a damcaniaethau yn awgrymu ei fod yn hanfodol bod athrawon yn newid y cwricwlwm yn gyson, yn ddiymwad ac yn egnïol er mwyn ymateb i barodrwydd, diddordebau a dysgu’r unigolion. Dylai gwahaniaethu cael ei ddefnyddio fel dull o adlewyrchiad ac estyniad ar ein haddysgu ni fel athrawon er mwyn sicrhau arfer da. (Tomlinson, 2013, tt. 131). Fel athro a fydd yn graddio yn y flwyddyn 2021, bydd y defnydd o’r Cwricwlwm i Gymru (2022) yn hanfodol er mwyn sicrhau llwyddiant y disgyblion gan fod y cwricwlwm i Gymru yn seiliedig ar ‘helpu pob ysgol i ddatblygu ei chwricwlwm ei hun’ (LlC, 2022). Trwy’r cyfuniad o’r cwricwlwm i Gymru (2022) ag 4 diben Donaldson (2015) mae yna botensial i gynllunio gweithgareddau buddiol a gwreiddiol ag sydd yn cymryd llais y plentyn o ddifri er mwyn sicrhau cynnydd. Nod y cwricwlwm newydd yw i:

“Gwella addysg. Does dim yn fwy hanfodol na bod pob plentyn a pherson ifanc yn caffael addysg ac yn cael mynediad cyflawn at y profiadau, yr wybodaeth a’r sgiliau y mae eu hangen arnyn nhw ym myd gwaith, ar gyfer dysgu gydol oes ac er mwyn bod yn ddinasyddion gweithredol” (LlC, 2022).

Pwysleisia Donaldson (2015) “Mae’r dystiolaeth o arolygon y Rhaglen Ryngwladol Asesu Myfyrwyr (PISA), , a gwerthusiadau yn adroddiadau Estyn i gyd yn dangos nad yw’r lefelau cyrhaeddiad mor uchel ag y gallent ac y dylent fod”, mae hwn yn atgyfnerthu dadl Schumm a Vaughn (1995) o nid yw athrawon yn ymwybodol o anghenion y dysgwyr wrth gynllunio gwersi o’r cwricwlwm (2008) a pan mae athrawon wedi ceisio gwahaniaethu’r gwaith er mwyn llwyddiant y dysgwyr mae’r gwahaniaethu wedi bod mewn modd cyfyngedig ac yn aneffeithiol.  (Schumm et al, 1995). Dywed y Cyngor Ymchwil Cenedlaethol (1999) “Challanges must be the proper level of difficulty in order to be and remain motivating; tasks that are too easy become boring and tasks that are too difficult, become frustrating” (NRC, 1992 tt.49). Awgrymir y dyfyniad fod gweithio o fewn y PDP fel awgrymodd Vygotsky yn effeithiol ac yn gweithio; gyda chymorth y cynorthwyydd dosbarth neu’r athro fel y ‘person mwy gwybodus’ a hefyd mewnbwn wrth yr ymyraethau i ehangu ar ddealltwriaeth y disgyblion gallu is, mae yna botensial i wir weld cynnydd mewn dysgu'r disgyblion. Trwy ddefnyddio’r Cwricwlwm i Gymru (2022) i deilwra’r gwersi i ddiddordebau'r disgyblion, mae yna gyfle i’r dysgwyr i wir cymryd diddordeb yn y gwersi a chynlluniwyd, “…addressing learner interest can be important to a student’s academic achievement” (Tomlinson et al, 2003, tt. 128).

Diffinnir Dudley (2014) astudiaeth wers fel math penodedig o ymchwil weithredol ag sydd yn cymryd lle yn yr ystafell dosbarth sy’n canolbwyntio ar ddatblygu gwybodaeth ymarfer athrawon (Dudley, 2012, tt.1). Esbonnir Dudley (2012) mae astudiaeth wers yn cynnwys grŵp o athrawon yn gweithio ar y cyd i gynllunio, addysgu, arsylwi a dadansoddi gwers ar gyfer ‘gwersi ymchwil’. Mae’r athrawon yna yn cofnodi eu canfyddiadau er mwyn mireinio’r dull pedagogaidd i wella dysgu’r disgyblion. Mae’r ymchwil yna yn cael ei rhannu gyda’r aelodau eraill o staff yn yr ysgol a gall yr ymchwil hefyd cael ei rhyddhau yn gyhoeddus. Dywed Robinson (2009) “Taking part in collaborative enquiries into improving teaching and learning is the single most impactful action a school leader can take to improve educational outcomes for pupils” (Robinson et al, 2009, tt.5). Cytuna Burghes a Robinson (2010) gyda’r gosodiad wrth ychwanegu: 

“There is no doubt that lesson study has the potential to radically transform schools, which teachers working collaboratively investigate and share what works well for the students. Teachers learn best from and improve their practice by seeing other teachers teach” (Burghes a Robinson, 2010, tt. 7). 

Bwriedir defnyddio’r cysyniad o astudiaeth wers i ateb fy nghwestiwn ymchwil, oherwydd cyfyngiadau COVID-19, nid oedd cyfle gyda ni i gynnal yr ymchwil o fewn ysgol, bwriedir yn yr adran hon, trafod y dulliau byddaf wedi defnyddio gan bwyso a mesur cryfderau a gwendidau pob dull. Mae’r cysyniad o astudiaeth wers wedi cael ei gredydu ac wedi cael ei ddefnyddio yn Japan ers yr 1870au, mae’r cysyniad o astudiaeth gwers yn rhan annatod o’r rhaglenni hyfforddiant athrawon, yn ychwanegol, mae’r cysyniad yn cael ei ddefnyddio yn aml o fewn ysgolion er mwyn gwella arfer. Gweler Estyn (2014) y defnydd o astudiaeth gwers fel arfer da trwy nodi, “Mae ansawdd yr addysgu mewn ysgol yn cael effaith uniongyrchol ar y safonau y bydd disgyblion yn eu cyflawni. Hwn yw’r ffactor unigol pwysicaf o ran helpu disgyblion i gyflawni’u potensial” (Estyn, 2014. tt.2). Yn ychwanegol, noda adroddiad arall trwy’r defnydd o astudiaeth wers, mae un ysgol yn pwysleisio’r staff i adlewyrchu a dadansoddi eu harfer eu hun ac arfer eu cyfoedion, mae hwn yn galluogi’r staff i adnabod cryfderau eu hunain ac i adnabod y meysydd sydd angen eu gwella (Estyn, 2018). Amlinellir Adran Addysg (2009) y camau o gynnal astudiaeth gwers. Yn gyntaf mae rhaid i’r athrawon cytuno ar beth sydd angen gwella, trwy gael amcan clir o beth yw’r ymchwil, bydd pob athro yn cynnig safbwynt gwahanol ac yn arsylwi agweddau gwahanol i’w gilydd. Yn ail bydd yr athrawon yn cynllunio gwers neu gyfres o wersi fel grŵp ac yn cytuno ar y technegau dylai’r athrawon ei defnyddio yn ystod y wers, er enghraifft asesu ar gyfer dysgu; bydd y wers yn cael ei gynllunio yn fanwl gan nodi pa adnoddau bydd angen i gyflawni’r wers, y dulliau addysgu a rhagtybiad o’r disgyblion a gall cymryd rhan y wers i gymharu gyda’r disgyblion na fydd yn cyfrannu. Y cam nesaf yw u addysgu’r wers wrth i’r gweddill y staff i arsylwi ar sut mae’r disgyblion yn ymateb i’r wers a hefyd ar faint o gynnydd mae’r disgyblion yn ei wneud. Yna mae cyfrifoldeb ar yr athrawon i adolygu’r wers fel tîm ac i roi adborth Mae’n bwysig nodi na fydd y grŵp o athrawon yn arsylwi’r athro sydd yn darparu’r wers ond yn hytrach yn arsylwi pa fath o gynnydd mae’r disgyblion yn ei wneud o ganlyniad o’r wers. Ar ôl rhannu’r canfyddiadau o’r wers gyntaf; mae’r athrawon yna yn cytuno ar y ffordd ymlaen trwy gynnig adborth a syniadau o beth i newid a hefyd yr arferai da. Mae’r wers yn cael ei addasu ac yna yn cael ei weithredu am yr ail waith. Mae’r proses yn parhau ac yn tynnu sylw at y newidiadau, a sut mae’r dysgwyr wedi ymateb iddynt. Yn olaf, mae’r canfyddiadau yn cael ei rhannu ymhlith y staff, ac mae newidiadau yn cael ei weithredu o ddydd i ddydd o fewn yr ysgol (DoE, 2009, tt. 6).

Yn ddelfrydol, bwriedir defnyddio arsylwad fel un o’r dulliau ymchwil a hefyd cyfweliad gyda grŵp ffocws o ddisgyblion. Byddaf yn amlinelli'r buddion o ddefnyddio’r dulliau yma a hefyd y cyfyngiadau gall codi. Bwriedir defnyddio’r dull lled-strwythiedig yn ystod y proses ymchwil, bydd yna strwythur pendant i’r dulliau ond bydd cyfleoedd i’r disgyblion i fynegi eu barn yn rhydd ac i mi fel yr ymchwiliwr i newid y cwestiynau os fydd angen ac i ofyn am fwy o fanylder o’r atebion. 
Yn gyntaf bwriedir sôn am arsylwadau, noda Cohen a Manion (2007) fod arsylwadau yn fodd i’r ymchwilydd i gasglu data ‘fyw’ o sefyllfaoedd naturiol. Mae’r ymchwilydd yn edrych yn uniongyrchol ar y digwyddiadau yn hytrach nag derbyn gwybodaeth o ffynonellau ail-law (Cohen a Manion, 2007. tt. 396). Cytuna Bandura (1977) bod arsylwi yn hanfodol er mwyn datblygu, “…from observing others, one forms an idea of how new behaviours are performed… this information serves as a guide for action” (Bandura, 1977), mae’r pwyntiau hyn yn fantais wrth gynnal arsylwad. Diffinnir Adler ac Adler (1943) arsylwadau fel modd di-ymyrraeth o gasglu data meintiol, lle nad yw’r ymchwilydd yn llawdrin y sefyllfaoedd, neu greu sefyllfaoedd newydd er mwyn arsylwi ymddygiad y cyfranogwyr (Adler ac Adler, 1943, tt. 378). Bwriedir cynnal yr arsylwad mewn amgylchedd naturiol, sef yr ystafell dosbarth, i weld sut mae’r grŵp ffocws yn ymateb i’r gweithgareddau gwahaniaethol, gall hwn fod yn fantais ar gyfer cynnal arsylwad, gan fod y cyfranogwyr yn gyffyrddus yn eu hamgylchedd ac yn ymddwyn yn naturiol. Mae’r dosbarth yn ddosbarth cymysg o alluoedd ac mae’r disgyblion wedi cael ei grwpio yn gymysg hefyd; bwriedir arsylwi grŵp o ddisgyblion sydd o lefel galluoedd gwahanol er mwyn cael data gonest a gallaf ddadansoddi trwy fyfyrio ar y profiad, gall yr hyn fod yn anfantais wrth gynnal arsylwad oherwydd mai dim ond ymddygiad a phatrymau gallwn arsylwi, yn hytrach nag gymhellion, agweddau a theimladau; atgyfnertha Cohen a Manion (2007) y pwynt hwn wrth nodi:

“…observations can record only what happens, and it may be dangerous, without any other evidence, one cannot always judge intention from observation. It is dangerous to infer a stimulus from a response, an intention from an observation.” (Cohen a Manion, 2007, tt 411.)

Yn ychwanegol, mae amser yn gyfyngiad wrth gynnal arsylwad, er mwyn casglu data dilys a ddibynadwy gall y proses cymryd llawer o amser ar wahanol gyfnodau i sicrhau dibynadwyedd y data. Yn ogystal, mae yna gyfle gall y disgyblion ymddwyn yn wahanol yn ei amgylchedd naturiol gan fod ymchwilydd yn y dosbarth, gall dehongli’r data fod yn broblematig oherwydd gall presenoldeb yr ymchwilydd cael effaith ar ymddygiad y disgyblion.

Noda Dewey (1938) “Observation alone is not enough, we have to understand the significance of what we see, hear and touch. The significance consists of the consequences that will result when what is seen is acted upon” (Dewey, 1939, tt. 68). Nesaf, bwriedir trafod am gyfweliadau; yn ystod yr ymchwil bwriedir cyfweld a’r grŵp ffocws er mwyn cynnal sgwrs lled strwythiedig i dderbyn mewnwelediad ar deimladau’r dysgwr am eu gwaith gwahaniaethol.
Yn amlwg bydd rhaid cynnal y cyfweliad mewn modd sensitif i leihâi’r risg o gynhyrfu’r cyfranogwyr, bydd rhaid sicrhau osgoi geiriau megis ‘gwahaniaethu’, ‘lefel gallu is’, neu ‘gwaith symlach’, noda BERA (2018) “BERA believes that educational researchers should operate within an ethic of respect for any persons – including themselves – involved in or touched by the research they are undertaking. Individuals should be treated fairly, sensitively, and with dignity and freedom from prejudice” (BERA, 2018, tt. 6).  Yn ogystal, byddaf yn cynnal sgwrs agored a sydd wedi cael ei strwythuro gyda chwestiynau allweddol i dderbyn gwybodaeth ar deimladau’r disgyblion am y gwaith a hefyd pa sgiliau yn eu barn nhw yr oedden nhw wedi defnyddio i gwblhau’r gweithgareddau. Bwriedir defnyddio cwestiynau agored (gweler atodiadau) er mwyn annog y cyfranogwyr i gael sgwrs naturiol gyda’i gilydd mewn geiriau eu hunain, gall hwn arwain at y cyfranogwyr i siarad am destun yn fanylach neu mewn dyfnder wrth i’r cyfwelydd gofyn i ehangu ar bwynt allweddol. Mantais arall o ddefnyddio’r dull cyfweliad yw mai cyfle i drafod cwestiynau cymhleth ac i dderbyn mwy o wybodaeth ar yr hun ag arsylwyd, noda Kitwood, (1977) “if the interviewer does his job well (establishes rapport, asks questions in an acceptable manner, etc.), and if the respondent is sincere and well- motivated, accurate data may be obtained” (Kitwood, 1977).
Fodd bynnag mae yna gyfyngiadau, mae ansawdd y cyfweliad yn dibynnu ar sgiliau personol y cyfwelydd a gall y cydberthynas y cyfwelydd gyda’r cyfranogwyr amharu ar ddibynadwyedd y data a chasglwyd. Mewn unrhyw sefyllfa gyda phlant, mae yna botensial i’r cyfranogwyr i siarad mewn modd y maent gredu bydd yn plesio’r cyfwelydd; gall hwn hefyd amharu ar y data. Gall nifer o sefyllfaoedd amharu ar ddilysrwydd a dibynadwyedd y cyfweliad a dylai’r ymchwilydd fod yn ymwybodol o’r problemau. Dylai’r cyfwelydd sicrhau fod y cyfranogwyr yn gyffyrddus i ateb y cwestiynau cyn dechrau a hefyd sicrhau gofyn am gydsyniad parhaus yn ystod y cyfweliad, er hynny, mae yna gyfle i’r cyfwelydd i ddewis y cyfranogwyr yn strategol er mwyn sicrhau bod llif y cyfweliad yn parhau ac mae modd dewis yr unigolion a fydd yn siŵr o siarad eu meddyliau yn agored. Mae’n pwysig nodi dylai’r cyfwelydd hefyd esbonio nid oes pwysau i ateb y cwestiynau os na ddymunwyd er mwyn sefydlu perthynas positif gyda’r cyfranogwyr. Er mwyn cadw llif y cyfweliad, efallai bydd modd i ddefnyddio adnoddau megis gwaith y cyfranogwyr, i annog y drafodaeth, gall y cyfwelydd yna gofyn cwestiynau am y gwaith neu ofyn am safbwyntiau/teimladau er mwyn derbyn data dilys a dibynadwy.

Wrth gymryd canllawiau BERA (2018) o ddifri, cyn cynnal yr arsylwad bu rhaid gofyn am ganiatâd y cyfranogwyr neu warchodwr y cyfranogwyr (gweler atodiad 8, tt. 28)  a hefyd llanw ffurflen foeseg (gweler atodiad 3, tt. 4-16), wrth ysgrifennu nodiadau byddaf yn sicrhau cadw’r disgyblion a’r ysgol yn ddienw ac yn gyfrinachol er mwyn dilyn y canllawiau yn llythrennol, dywed BERA (2018) mae’r driniaeth gyfrinachol ac anhysbys o ddata’r cyfranogwyr yn cael ei weld fel arfer safonol, dylai’r ymchwilydd ystyried preifatrwydd y cyfranogwyr (BERA, 2018. tt. 21).
Dylai’r ymchwilydd sicrhau fod y nodiadau ac unrhyw ddata sensitif ag sydd yn uniaethu’r cyfranogwyr cael ei achub a’i storio mewn ffeil ar y cyfrifiadur ag sydd wedi cael ei amddiffyn gan gyfrinair. Dylai’r cyfranogwyr a gwarchodydd fod yn ymwybodol o hyn cyn dechrau unrhyw waith ymchwil. Wrth drafod cyfweliad, bydd yna gyfle i’r ymchwilydd i recordio’r cyfweliad a chymerid nodiadau er mwyn dadansoddi’r cyfweliad yn y dyfodol. Bydd gofyn i’r ymchwilydd i drawsgrifio’r sgwrs ar ôl y cyfweliad er mwyn cael mewnwelediad i’r safbwyntiau a theimladau neu i ddarganfod pwyntiau newydd efallai cafodd ei golli yn ystod y cyfweliad. Noda Cohen a Manion (2007) fod trawsgrifiad o gyfweliad yn hanfodol gan fod potensial i golli data, er hynny mae yna gyfle i eiriau ysgrifenedig cael effaith gwahanol i gymharu â geiriau llafar; ac mae cyfle i’r ymchwilydd ail-ddehongli’r data. (Cohen a Manion, 2007, tt. 365-367). Mae cyfrifoldeb ar yr ymchwilydd i sicrhau ei fod yn dilyn canllawiau BERA (2018) yn llythrennol ac yn ychwanegol, canllawiau’r Brif Ysgol wrth gynnal ymchwil addysgol. Dylai’r ymchwilydd fod yn ymwybodol mae canfyddiadau’r ymchwil a chasglwyd yn gallu cael ei rhannu gyda’r cyfranogwyr yr ymchwil os dymunwyd. Dywed BERA (2018) “...the UK Data Protection Act (1998) also confer the right to private citizens to have access to any personal data that is stored, and which relates to them ...” (BERA, 2018, tt. 24.)

“The unexamined life is not worth living.” – Socrates. 
Mae myfyrio ar brofiadau yn allweddol am unrhyw gynnydd mewn unrhyw faes, trwy gynnal astudiaeth wers mae myfyrio yn rhan hanfodol o ddatblygu strategaethau newydd ar gyfer budd y dysgwyr. Mae myfyrio ar y profiad gyda grŵp o athrawon eraill yn rhan naturiol o’r proses gan fod awgrymiadau yn cael ei osod ar sut i wella neu’r cam ymlaen. Trwy fyfyrio, mae’n galluogi’r ymchwilwyr i ddatblygu syniadau newydd ac arbrofi gyda syniadau newydd trwy gwestiynu. Noda Myers (2012) “Reflection is an essential part of teaching, the ability to persistently and carefully consider what and how we are teaching, and to reflect on our actions to determine what works best for our students is central to successful teaching. Reflection is also a vital componenet of learning how to teach” (Myers, 2012, tt.1). Fodd bynnag, dadleua Myers (2012) fod datblygiad astudiaethau gwersi dal yn ei fabandod, a does dim llawer o wybodaeth ar gael ar sut i fyfyrio ar y profiad i well buddio’r dysgwyr. (Myers, 2012. tt. 1), ond eto noda Burroughs a Luebeck (2010) yn eu hymchwil bod un darpar athro wedi nodi ei bod wedi cael mewnwelediad da i’r wers ag sydd yn dylanwadu ar addysgu’r dysgwyr, er bod y proses yn bell o fod yn berffaith roedd y profiad yn werth chweil ar gyfer ei datblygiad (Burroughs a Luebeck, 2010. tt. 398)

Description automatically generated] Datblygodd Dewey (1933) y cysyniad o athrawon yn myfyrio ar ei addysgu a phrofiadau wrth ddiffinio myfyrio fel rhan weithredol a parhaus; math arbenigol o feddwl; weithredoedd ac sydd yn seiliedig ar dreial a chamgymeriadau (Dewey, 1933, tt. 9). Nod myfyrio ar brofiad yw dysgu rhywbeth, ac i’w weithredu mewn ymarfer o ddydd i ddydd. Ar gyfer yr aseiniad hwn, hoffwn gyfeirio tuag at gylch dysgu ag arsylwi Kolb (1975/1984) er mwyn myfyrio ar y profiad o astudiaeth gwers. Dywed Kolb “Learning is the process wherby knowledge is created throguh the transofrmation of experience” (Kolb, 1984, tt. 38). Gweler o figr 1, mae damcaniaeth Kolb yn cael ei gynrychioli gan gylch dysgu o bedwar cam. Dylai’r ymchwilydd cyffwrdd a pob un o’r camau hyn er mwyn cynnal ymchwiliad llwyddiannus yn ei farn ef. Gall camau Kolb (1984) cael ei ddefnyddio can athro i fyfyrio yn gritigol ar weithred neu ymchwil addysgol (McLeod, 2017). Cafodd cysyniad Kolb ei ddatblygu o ymchwil ddamcaniaethwyr megis Piaget a Dewey. Dywed Piaget (1971) fel y dyfynnwyd gan Jardine (1987) “Reflection is not a pure explication of agglomeration of acts and operationg previously made by a subject; rather a construction in the full sense of the word, a production of new combinations” (Jardine, 1987, tt. 13). Yn yr achos o astudiaeth wers, bydd rhaid i'r athrawon cyfuno ar ddiwedd y profiad i adlewyrchu a myfyrio ar y wers i ddarganfod beth aeth yn dda, beth gall cael ei gadw a beth gall newid i sicrhau gwell canlyniadau gan y dysgwyr. Pwysleisia Estyn (2017) y pwysigrwydd a’r arfer da o fyfyrio ar weithgareddau a phrofiadau trwy amlygu “… y ffordd fwyaf effeithiol o wella addysgu a dysgu oedd meithrin ymarferwyr myfyriol.” (Estyn, 2017). Wrth ystyried pwysigrwydd myfyrio bydd ofyn i greu nodiadau ar y profiad fel grŵp i ddarganfod y ffordd ymlaen (gweler atodiad 7, tt. 27). Trwy gadw cofnodion manwl mae modd o wella arfer ar gyfer y tro nesa i weld pa effaith mae’r newidiadau wedi cael ar ddysgu’r dysgwyr, bydd ofyn i ateb cwestiynau megis “beth oedd pwrpas yr ymchwil”, “sut deimlad oedd yn y dosbarth”, “Sut roeddwn i’n teimlo a sut roedd y dysgwyr yn teimlo?”. Trwy ddefnyddio model Kolb (1984) o fyfyrio, mae’n glir i weld y dilyniant o sut mae myfyrio ar brofiad yn gallu cael dylanwadau positif, mae’n bwysig nodi bod model Kolb yn cael ei weithredu mewn cylch, ac mae modd i ymuno i’r cylch ar unrhyw gam, ac yna ei weithredi yn y dilyniant rhesymegol. (McLeod, 2017)Fig.1: Y proses o dysgu trwy profiad. (McLeod, 2017)

O’r dystiolaeth, mae’n amlwg fod astudiaeth wers yn adnodd hanfodol mewn ysgolion ar gyfer datlbygiad er mwyn lles a dealltwriaeth y dysgwyr. Yn ychwanegol, mae gwahaniaethu gwaith ar gyfer lefel gallu'r disgyblion yn sicr yn bwysig ar gyfer cynnydd y disgyblion. Adleisia Taylor (2017) yn ei adroddiad dyfyniad gan Dixon et al (2014) sef: 
“…there appears to be limited support or training, which is needed to support the sustainability of differentiation, with limited knowledge of its operation or value as a teaching technique, the concept of differentiation will remain contested” (Taylor, 2017, tt. 64).
Cytuna Westwood (2013) wrth ddweud, yr unig cyfraniad yw cynydd mewn llwyth gwaith athrawon ac yn y pen draw, mae’n ymharu’n negyddol ar ansawdd y dysgu. (Westwood, 2013). Trwy gynnal astudiaeth gwers gall y problemau gyda gwahaniaethu cael ei ddatrys, wrth dderbyn argymhellion oedolion proffesiynol eraill. Mae rhaid ystyried dadl Donaldson (2015) o bob plentyn yn gwneud cynnydd ar wahanol gyflymder (Donaldson, 2015. tt. 53) ac mae dyletswydd ar yr athro i sicrhau fod y gwaith yn hygyrch i bawb. Noda LlC (2022) “Dylai'r athro adnabod cryfderau pob dysgwr unigol, ei gyflawniadau, ei meysydd i'w datblygu a, lle y bo'n briodol, dylai ystyried unrhyw rwystrau i ddysgu”, hynny yw mae yna cyfrifoldeb ar yr athro i deilwra’r cwricwlwm newydd ar gyfer anghenion y dysgwyr. Yn ychwanegol, “Dylai ysgolion fod yn ymwybodol o anghenion ac amgylchiadau eu holl ddysgwyr wrth gynllunio eu cwricwlwm eu hunain, gan ystyried cyfle teg wrth roi cymorth ac ymyriadau ar waith neu wneud addasiadau rhesymol.” (LlC, 2022). Yn amlwg gall gwahaniaethu fod yn fuddiol iawn ar gyfer y disgyblion ar gyfer ei gynnydd, os mae’r sgiliau angenrheidiol gyda’r athrawon i addasu'r gwaith ar gyfer ei dysgwyr, mae amser ac ymdrech ychwanegol yn hanfodol i athrawon i sicrhau fod gwahaniaethu yn cael ei weithredu yn effeithiol ac yn llwyddiannus. Ymhellach dylai’r maint y dosbarth, amser cynllunio, a'r adnoddau sydd ar gael ar gyfer darparu gwaith gwahaniaethol yn llwyddiannus cael ystyriaeth er mwyn mesur ei effeithiolrwydd. (Taylor, 2017). Dadlau Westwood (2013) “Many practitioners believe there should be greater emphasis on inclusive and adaptive teaching that considers all learners.” Wrth ystyried y Cwricwlwm i Gymru ag argymhellion Donaldson mae yna obaith i deilwra’r cwricwlwm i anghenion yr unigolion, rhywbeth sydd yn unigryw i Gymru.
Trwy gynnal yr ymchwil i wahaniaethu ac astudiaeth wers am yr aseiniad hwn, mae fy nealltwriaeth wedi cynyddu o’r agweddau a gall bod yn fuddiol i fi pan ddechreuaf fy nhyrfa fel athro. Rwyf yn llawer mwy ymwybodol ar sut i gynnal ymchwil addysgiadol i well buddio fy nysgwyr a’r pwysigrwydd o gynnal ymchwiliadau a myfyrio ar y canlyniadau i wella fy arfer. Mae’r ymchwil yma wedi fy ngoleuedig ar ba mor bwysig yw gweithio fel tîm yn y bydd addysg fel athrawon, ac er mwyn gwella i well buddio’r dysgwyr mae yna gyfrifoldeb ar bob aelod o’r staff i gymryd camau i ddarganfod beth gall wella yn yr ysgol. Mae’r adolygiad o’r llenyddiaeth wedi fy helpu i ddeall sut i wahaniaethu yn effeithiol er mwyn sicrhau cynnydd yn fy nysgwyr a byddaf yn sicr yn ei ddefnyddio ar fy mhrofiad olaf fel darpar athro yn yr ysgol.
(4,941 o eiriau / gyda Ffuflen Moeseg 5,441)

